Derfor stoppet alle togene i hele landet
Tirsdag formiddag var det full togstans over hele landet. Etter to og en halv time ble omsider feilen funnet - synderen viste seg å være et nettverkskort på den ene av to servere.Da feilen oppsto i 9-tiden kjørte alle tog inn til nærmeste stasjon hvor de ble stående mens feilen ble identifisert.Klokka 11.30 fortsatte på ruten der de stanset i 9-tiden. - De vil gå to og en halv time forsinket, og fases inn fortløpende. Fra togleder i Oslo hører jeg at han tror dette skal gå greit og ganske kjapt inn i normalt gjenge igjen, sier Bårdstu. Franske Koelsch: - Dette må Norge gjøre noe med Da sambandet endelig var oppe igjen, hadde tusenvis av passasjerer stått frustrert på togstasjonene, mange uten å vite hva de skulle gjøre. NSB hadde svært stor pågang på sine nettsider tirsdag formiddag, og sidene brøt flere ganger sammen. Togselskapet melder om forsinkelser som kan vare i flere timer. Også Flytoget ble rammet av problemene med nødnettet. Kritisk Ifølge Arvid Bårdstu ble feilen oppdaget av en togleder. - Nødnettet ledes av et operasjonssenter i Trondheim, og siden dette er kritisk for at vi skal kunne kjøre togtrafikk, har vi to systemer som kjøres parallelt. Det skal ikke gå tog hvis ikke radiosambandet fungerer. Av hensyn til sikkerheten skal togene skal stå hvis dette er ute av drift, sier Bårdstu. Han forteller at nødnettet har en garantert oppetid på over 99,9 prosent.
Det var en feil på et nettverkskort som førte til full togstans over hele landet tirsdag.